 Wasiirka Qorsheynta Maxamed Ibraahim Qabo, oo ugu horeyn Golaha warbixin ka soo jeediyey ayaa yidhi Wasaaradda Qorsheyntu waa Wasaaradda aad u balaadhan, waa Wasaaradda aasaaska u ah qaranimada, maaha inaga oo kaliya ee Caalamka waa Muraadayada laga arko dawladnimada, Wasaaradda Qorsheynta, waxyaabaha ugu weyn ee aanu maanka ku hayno, waxa ka mid ah qorshihii guud ee horumarinta Qaranka, ee shanta sanno ee soo socda, shanti sanno ee hore wey dhamaaadeen, shanti sanno ee dambe ayaanu imika bilaabaynaa insha allaah, qorshaha ugu talagalnay qorshaha horumarinta ee caalamiga ah, oo ah kii labaad, Somaliya waxay imika sameeysanaysaa kii kowaad, laakiin inagu kii labaad baynu maraynaa, anagoo ka duulaynaa kii hore waxyaabihii khaladaadka ah ee aynu ka galnay, ee aanu ku sameeynay, ayaanu ku saleeynay, waxaana soo gaba-gabaynaynaa maanta oo u dambaysay kii deeq bixiyayaasha,sagaal tababar ayaanu qabanay, muddo 11 bilood ah ayuu soo socday,Gobolada oo dhan ayaa la soo maray, si fiican ayuu nidaamkaasi u socdaa. 